A BIZOTTSÁG HATÁROZATA
(2002. november 4.)
a 2002/304/EK határozatnak a vírusos vérfertőzés (VHS), illetve a fertőző vérképző szervi elhalás (IHN) halbetegség tekintetében a "mentes övezet" vagy "nem mentes övezetben lévő mentes halgazdaság" minősítés megszerzésére irányuló, Finnországban alkalmazott programokat illető módosításáról
(az értesítés a C(2002) 4290. számú dokumentummal történt)
(EGT vonatkozású szöveg)
(2002/879/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 98/45/EK irányelvvel[1] módosított, a tenyésztett víziállatok és az akvakultúratermékek forgalomba hozatalára irányadó állat-egészségügyi feltételekről szóló, 1991. január 28-i 91/67/EGK tanácsi irányelvre[2] és különösen annak 10. cikke (3) bekezdésére,
mivel:
(1) A Bizottság a 2002/304/EK határozattal[3] jóváhagyta a vírusos vérfertőzés (VHS) és a fertőző vérképző szervi elhalás (IHN) halbetegség tekintetében mentes övezet és nem mentes övezetben lévő mentes halgazdaság minősítés megszerzésére irányuló programokat, beleértve a Finnország minden szárazföldi és parti területére vonatkozó programot.
(2) Finnország a bizonyos parti területein kitört VHS következtében módosításokat nyújtott be programjához. A program különleges intézkedéseket állapít meg a VHS felszámolására az érintett parti területeken annak érdekében, hogy Finnország minden szárazföldi és parti területe megszerezze a VHS és az IHN tekintetében mentes övezet minősítést. A program megkülönböztetéstől mentes korlátozásokat tartalmaz - az érintett halbetegségek ismételt megjelenésének megakadályozása érdekében - a halak mozgásával kapcsolatban.
(3) A módosított program megfelel a 91/67/EGK irányelv vonatkozó követelményeinek.
(4) A Finnország által benyújtott, módosított programot ezért jóvá kell hagyni, és a 2002/304/EK határozatot ennek megfelelően módosítani kell.
(5) Az e határozatban előírt intézkedések összhangban vannak a Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2002/304/EK határozat I. melléklete helyébe e határozat melléklete lép.
2. cikk
Ennek a határozatnak a tagállamok a címzettjei.
Kelt Brüsszelben, 2002. november 4-én.